OpenLLM-France/wikimedia huggingface dataset:
# Erasmo Bartoli

Erasmo Bartoli (Gaeta, 1 de juliol de 1606 - Nàpols, 15 de juliol de 1656) fou un compositor, organista i mestre italià, també conegut com a Pare Raimo o Pare Erasme.
Erasmo Bartoli era un religiós de l'Oratori de Sant Felip Neri i per això sobrenomenava "Filippino". Va ser organista i professor a la "Pietà dei Turchini" de Nàpols, on va tenir com a alumnes, entre d'altres, Giovanni Salvatore i Francesco Provenzale. La música de Bartoli, inspirat en Palestrina també va influir en el jove Giovanni Battista Pergolesi, que va dir haver sentit, un segle més tard, a l'església dels Pares de l'Oratori (filipins) de Nàpols.
Va morir de pesta l'any 1656.

## Obres

* Messa per S.Filippo Neri, per a cor a 4 veus i complement instrumental.
* Mottetti per le Quarantore.
* Quaranta hores amb música per a quatre corals.

## Vegeu també

* Escola napolitana d'òpera

## Discografia

* Salmo su Vespro Solenne (Napoli 1632). con opere di G. M. Sabino, Majello. (Symphonia 91S04) 1993

## Referències

* ↑ Music in seventeenth-century Naples: Francesco Provenzale (1624-1704) ...Erasmo Di Bartolo detto 'Padre Raimo' ...Gelormini della congregazione dell'Oratorio di San Filippo Neri, dov'erano le Quarant'ore con musica a quattro chori. Invenzione che fu del padre Raimo Bartolo da Gaeta, che mori di peste nel 1656, e fu cantato il muttetto a 4 Chori O... "
* ↑ dal libro "Lettera biografica intorno alla patria ed alla vita di Gio. Battista Pergolese" di Carlo Antonio de Rosa Villarosa, 1831

## Enllaços externs

* (italià) el seu openMLOL, Horizons Unlimited srl. Editeu les vostres Wikidata
# Hirtzfelden

Hirtzfelden (en alsacià Hírzfalde) és un municipi francès, situat a la regió del Gran Est, al departament de l'Alt Rin. L'any 1999 tenia 981 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 544 | 559 | 561 | 741 | 849 | 981 |

## Administració

Llista d'alcaldes :
| Període | Identitat | Partit |
| 2001-2008 | François Sauvageot | |
| 2008- | Agnès Matter-Balp | |
# Trama Ethernet

En xarxes d'ordinadors, una trama Ethernet és una unitat de dades de protocol de capa d'enllaç de dades i utilitza els mecanismes de transport de la capa física Ethernet subjacents. En altres paraules, una unitat de dades en un enllaç Ethernet transporta una trama Ethernet com a càrrega útil.
Una trama Ethernet va precedida per un preàmbul i un delimitador de trama inicial (SFD), que formen part del paquet Ethernet a la capa física. Cada trama Ethernet comença amb una capçalera Ethernet, que conté les adreces MAC de destinació i origen com els dos primers camps. La secció mitjana de la trama són dades de càrrega útil que inclouen capçaleres d'altres protocols (per exemple, Protocol d'Internet) transportades a la trama. La trama acaba amb una seqüència de verificació de trama (FCS), que és una comprovació de redundància cíclica de 32 bits que s'utilitza per detectar qualsevol corrupció de dades en trànsit.

## Estructura

Un paquet de dades al cable i la trama com a càrrega útil consisteixen en dades binàries. Ethernet transmet primer les dades amb l'octet (byte) més significatiu; dins de cada octet, però, primer es transmet el bit menys significatiu.
L'estructura interna d'una trama Ethernet s'especifica a IEEE 802.3. La taula següent mostra el paquet Ethernet complet i la trama a l'interior, tal com es transmet, per a la mida de càrrega útil fins a la MTU de 1500 octets. Algunes implementacions de Gigabit Ethernet i altres variants d'Ethernet de major velocitat admeten trames més grans, conegudes com a trames jumbo.

## Paquet Ethernet: capa física

Un paquet Ethernet comença amb un preàmbul de set octet i un delimitador de trama inicial d'un octet (SFD).

## Trama: capa d'enllaç de dades

La capçalera inclou adreces MAC de destinació i font (cada una de sis octets de longitud), el camp EtherType i, opcionalment, una etiqueta IEEE 802.1Q o una etiqueta IEEE 802.1ad.

## Tipus de trames

Hi ha diversos tipus de trames Ethernet:
| Tipus de marc | Etertip o longitud | La càrrega útil comença dos bytes |
| Ethernet II | ≥ 1536 | Cap |
| Novell IEEE 802.3 en brut | ≤ 1500 | 0xFFFF |
| IEEE 802.2 LLC | ≤ 1500 | Altres |
| IEEE 802.2 SNAP | ≤ 1500 | 0xAAAA |

## Referències

* ↑ «3.1.1 Packet format». A: 802.3-2018 - IEEE Standard for Ethernet. IEEE, 2018-06-14. DOI 10.1109/IEEESTD.2018.8457469. ISBN 978-1-5044-5090-4.
* ↑ 802.3-2018 – IEEE Standard for Ethernet. IEEE, 2018-06-14. DOI 10.1109/IEEESTD.2018.8457469.
* ↑ «Ethernet frame: definition and variants of the frame format» (en anglès). https://www.ionos.com.+[Consulta: 16 novembre 2022].
* ↑ «3.1.1 Packet format». A: 802.3-2018 - IEEE Standard for Ethernet. IEEE, 2018-06-14. DOI 10.1109/IEEESTD.2018.8457469. ISBN 978-1-5044-5090-4.
* ↑ upravnik. «Ethernet frame» (en anglès). https://study-ccna.com,+26-01-2016.+[Consulta: 16 novembre 2022].
# FK Inkaras Kaunas

El Foutbolo Klubas Inkaras Kaunas fou un club de futbol lituà de la ciutat de Kaunas.

## Història

Evolució del nom:
* 1937: Inkaras Kaunas
* 1989: ASMM Inkaras Kaunas
* 1991: Vytis-Inkaras Kaunas (fusió amb Vytis Kaunas)
* 1991: Inkaras Kaunas
* 1994: Inkaras-Grifas Kaunas
* 1997: Inkaras Kaunas
* 1998: Inkaras-Atletas (fusió amb Atletas Kaunas)
* 1999: Inkaras
* 2000: Atletas-Inkaras Kaunas (fusió amb Atletas Kaunas)
* 2001: Inkaras

## Palmarès

* Lliga lituana de futbol:
** 1995, 1996
* Lliga de l'RSS de Lituània:
** 1950, 1951, 1954, 1964, 1965
* Copa lituana de futbol:
** 1948, 1949, 1951, 1954, 1965, 1969, 1995
* Supercopa lituana de futbol:
** 1995

## Referències

* ↑ «Inkaras Kaunas». lietuvai.lt. Arxivat de l'original el 2017-12-01. [Consulta: 9 abril 2017].
* 1 2 «Lithuania - List of Champions». RSSSF. [Consulta: 12 juliol 2013].
* ↑ «Lithuania - Cup finals». RSSSF. [Consulta: 12 juliol 2013].
# Ernesto Filippi Cavani

Ernesto Filippi Cavani (Lucca, 26 d'octubre de 1950) és un ex àrbitre internacional de futbol uruguaià d'origen italià. És més conegut per haver supervisat alguns partits de la Copa del Món de Futbol de 1994 als Estats Units.
Es va retirar el 1995 per límit d'edat.

## Referències

* ↑ «Un juego decisivo para Filippi» (en castellà). El Tiempo, 05-09-1993. [Consulta: 18 setembre 2011].
* ↑ Dades a ceroacero.es (castellà)

## Enllaços externs

* Perfil Arxivat 2007-09-29 a Wayback Machine.
# Chassanha

«Chassanha» té aquests significats:
* Chassanha (Alt Loira), municipi francès al departament de l'Alt Loira (regió d'Alvèrnia-Roine-Alps, França)
* Chassanha (Dordonya), municipi al departament de la Dordonya (regió de la Nova Aquitània, França)
# Hugo Celmiņš

Hugo Celmiņš (Lubāna, 30 d'octubre de 1877 - Moscou, 30 de juliol de 1941), va ocupar el càrrec de Primer Ministre de Letònia dues vegades, la primera des del 19 desembre de 1924 fins al 23 desembre de 1925 i la segona de l'1 de desembre de 1928 al 26 de marc de 1931. Totes dues vegades va estar al partit Unió d'Agricultors Letons.
# Tramacastilla

Tramacastilla és un municipi d'Aragó a la província de Terol i enquadrat a la comarca de la Serra d'Albarrasí. El nom indica la situació de frontera del poble entre Aragó i Castella. Compta amb un conjunt arquitectònic declarat d'interès artístic per part de la UNESCO.

## Enllaços externs

* http://personal.telefonica.terra.es/web/fersansan1/ Arxivat 2012-02-25 a Wayback Machine.
# Fatu Huku

Fatu Huku (en marquesà del sud Fatu’uku) és una illa de les Marqueses, a la Polinèsia Francesa. Està situada en el grup sud de l'arxipèlag, inclosa en la comuna d'Hiva Oa que es troba a 20 km al sud. Les seves coordenades són: 9° 26′ S, 138° 55′ O﻿ / ﻿9.433°S,138.917°O﻿ / -9.433; -138.917.
L'illa és petita i deshabitada, amb una superfície d'1 km². Consisteix en una plana elevada de 361 m d'altitud. Una llegenda explica que abans era una illa fèrtil i verda. Tanaoa, déu dels pescadors, va capgirar l'illa i així s'explica l'existència de corall en el centre de l'illa.
Fatu Huku va ser descoberta per l'anglès James Cook, el 1774. L'anomenà Hood, nom del mariner de 16 anys que va ser el primer a veure-la, Alexander Hood.
# Chang Dai-chien

    Advertiment: En els noms xinesos, el cognom va al davant; en aquest cas Zhang.
Chang Dai-chien, o segons la romanització del pinyin, Zhang Daqian (xinès tradicional: 張大千, xinès simplificat: 张大千, pinyin: Zhāng Dàqiān, Wade-Giles: Chang Ta-ch'ien) fou un cotitzat pintor i cal·lígraf xinès nascut el 10 de maig de 1899 a Neijiang, província de Sichuani mort a Taipei, Taiwan. el 2 d'abril de 1983. El 1917 va traslladar-se al Japó per fer estudis tècnics però allà va adquirir experiència amb els colors. Als anys 40 va viatjar a l'Argentina, Brasil i Estats Units. Va aconseguir una important col·lecció de pintures xineses i occidentals. A la seva ciutat natal existeix un museu on s'exhibeixen obres seves realitzades al llarg de la seva vida.
Se'l considera un del millors pintors xinesos del segle xx. En els seus inicis com a artista s'inspirava en l'estil tradicional guohua (“pintura del país”), seguint als “individualistes” de les dinasties Ming i Qing, però als anys 60 del segle passat va destacar com a pintor impressionista i expressionista. En la seva darrera producció es caracteritzà per les seves “pintures esquitxades”. El pintor Picasso quan es va entrevistar amb Zhang Daqian el va reconèixer com el més gran pintor d'Orient.

## Enllaços externs

* https://twitter.com/ZhangDaqianArt
* http://iesvaldebernardomarisolcerezosangil.blogspot.com.es/2012/03/el-gran-pintor-chino-zhang-daqian-1899.html
# Horseshoe Bend (Arizona)

Horseshoe Bend (de l'anglès, la corba de la ferradura) és un meandre en forma de ferradura del riu Colorado situat a prop de la ciutat de Page, Arizona, als Estats Units d'Amèrica.
Horseshoe Bend es troba a 8 km de la presa de Glen Canyon i el llac Powell, al Glen Canyon National Recreation Area, a uns 6,4 km al sud-oest de Page.
Es pot accedir a través d'un recorregut de 24 km a peu des de la US Rute 89. Horseshoe Bend es pot veure des de la part superior d'un cingle de 300 m d'alçada. Les parets rocoses de Horseshoe Bend contenen hematites, platí, granat i altres minerals.
El 2018, les referències de l'indret a les xarxes socials han provocat que el nombre de visitants augmenti de forma significativa.

## Referències

* 1 2 3 «Horseshoe Bend Hiking Guide». National Park Service, 01-10-2007. Arxivat de l'original el 9 febrer 2017. [Consulta: 26 novembre 2014].
* ↑ «Horseshoe Band». yourhikeguide.com, 11-06-2015. Arxivat de l'original el 6 juny 2017. [Consulta: 14 desembre 2017].
* ↑ «Horseshoe Bend». visitarizona.com. Arxivat de l'original el 11 abril 2017. [Consulta: 14 desembre 2017].
* ↑ Craven, Scott «How Horseshoe Bend Went Viral and What's Being Done to Manage the Crowds». The Arizona Republic, 09-08-2018.
# Grenville (Dakota del Sud)

Grenville és una població dels Estats Units a l'estat de Dakota del Sud. Segons el cens del 2000 tenia 62 habitants.

## Demografia

Segons el cens del 2000, Grenville tenia 62 habitants, 35 habitatges, i 14 famílies. La densitat de població era de 99,7 habitants per km².
Dels 35 habitatges en un 20% hi vivien nens de menys de 18 anys, en un 28,6% hi vivien parelles casades, en un 2,9% dones solteres, i en un 60% no eren unitats familiars. En el 57,1% dels habitatges hi vivien persones soles el 28,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,77 i el nombre mitjà de persones que vivien en cada família era de 2,5.
Per edats la població es repartia de la següent manera: un 19,4% tenia menys de 18 anys, un 1,6% entre 18 i 24, un 32,3% entre 25 i 44, un 24,2% de 45 a 60 i un 22,6% 65 anys o més.
L'edat mediana era de 44 anys. Per cada 100 dones de 18 o més anys hi havia 138,1 homes.
La renda mediana per habitatge era de 10.000 $ i la renda mediana per família de 23.750 $. Els homes tenien una renda mediana de 20.625 $ mentre que les dones 16.875 $. La renda per capita de la població era d'11.762 $. Cap de les famílies i el 30% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grenville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Grenville». American Fact Finder. Oficina del Cens dels Estats Units, 12-01-2010.
# On-anong Homsombath

On-anong Homsombath (en laosià, ອອນອານົງ ຫອມສົມບັດ) (Vientiane, 9 de juny de 1995) és una model laosiana i guanyadora de premis de bellesa. Va ser primera subcampiona al concurs Miss Univers Laos 2017 i després va representar a Laos al concurs de Miss Univers 2018 a Bangkok, Tailàndia.

## Vida personal

Homsombath viu a Vientiane. Va estudiar Relacions Internacionals a la Universitat de Kaposvár a Hongria. Ha treballat per a la Comissió del riu Mekong. On-anong sempre ha estat un defensora de l'empoderament juvenil i de l'intercanvi cultural. Des de jove va representar el seu país, Laos en diversos programes d'intercanvi cultural. Als 15 anys, va representar els estudiants laosians sota un prestigiós programa d'intercanvi juvenil als Estats Units d'Amèrica, anomenat Programa de lideratge juvenil del sud-est asiàtic, organitzat per la Universitat de Chicago. El 2013, On-anong va representar a Laos en el 40è vaixell del Programa per a joves del sud-est asiàtic i el Japó, en el qual va passar 60 dies en el creuer que viatjava pel Japó i deu nacions d'Àsia. El 2014, On-anong també va representar Laos a la Iniciativa de lideratge juvenil del sud-est asiàtic per saludar el president Obama a Kuala Lumpur, Malàisia.

## Concursos de bellesa

Homsombath va ser coronada com a 1a subcampiona de Miss Univers Laos 2017.
Homsombath va representar Laos al concurs de Miss Univers 2018 a Bangkok, Tailàndia. També va guanyar un premi especial de Millor vestuari nacional.

## Referències

* ↑ «Miss Universe Laos 2018 award goes to On-anong Homsombath» (en anglès). Award goest to. Arxivat de l'original el 2018-08-28. [Consulta: 18 octubre 2019].
* ↑ Amphonephong, Sisouphan «Laos wins national costume category at Miss Universe 2018 contest» (en anglès). Nation Multimedia. Arxivat de l'original el 2019-06-02 [Consulta: 18 octubre 2019].

## Vegeu també

* Dones a Laos
* Souphaphone Somvichith
# Tridrepana

Tridrepana és un gènere de papallones nocturnes de la subfamília Drepaninae.

## Taxonomia

* Tridrepana acuta Watson, 1957
* Tridrepana adelpha Swinhoe, 1905
* Tridrepana aequinota Watson, 1957
* Tridrepana albonotata (Moore, 1879)
* Tridrepana argentistriga Warren, 1896
* Tridrepana arikana (Matsumura, 1921)
* Tridrepana aurorina Bryk, 1943
* Tridrepana bicuspidata Song, Xue & Han, 2011
* Tridrepana bifurcata Chen, 1985
* Tridrepana brunneilinea Holloway, 1998
* Tridrepana cervina (Warren, 1922)
* Tridrepana crocea (Leech, 1889)
* Tridrepana examplata (Warren, 1922)
* Tridrepana finita Watson, 1957
* Tridrepana flava (Moore, 1879)
* Tridrepana fulva (Hampson, [1893])
* Tridrepana fulvata (Snellen, 1876)
* Tridrepana hainana Chu & Wang, 1988
* Tridrepana hypha Chu & Wang, 1988
* Tridrepana lunulata (Butler, 1887)
* Tridrepana maculosa Watson, 1957
* Tridrepana marginata Watson, 1957
* Tridrepana mediata (Warren, 1922)
* Tridrepana melliflua (Warren, 1922)
* Tridrepana microcrocea Gaede, 1914
* Tridrepana obliquitaenia (Warren, 1922)
* Tridrepana obscura Watson, 1957
* Tridrepana olivacea (Warren, 1922)
* Tridrepana postica (Moore, 1879)
* Tridrepana rectifascia Watson, 1957
* Tridrepana rubromarginata (Leech, 1898)
* Tridrepana sadana (Moore, 1865)
* Tridrepana septempunctata Warren, 1896
* Tridrepana sera (Warren, 1896)
* Tridrepana sigma Watson, 1957
* Tridrepana spatulata Watson, 1957
* Tridrepana subadelpha Song, Xue & Han, 2011
* Tridrepana subtusmaculata Gaede, 1933
* Tridrepana subunispina Song, Xue & Han, 2011
* Tridrepana thermopasta (Hampson, 1914)
* Tridrepana trialba Watson, 1957
* Tridrepana unispina Watson, 1957

## Referències

* ↑ Beccaloni, G.; Scoble, M.; Kitching, I.; Simonsen, T.; et al. «Tridrepana» (en anglès). The Global Lepidoptera Names Index [Natural History Museum], 2003.

## Bibliografia

* Song, Wenhui; Xue, Dayong; Han, Hongxiang «A taxonomic revision of Tridrepana Swinhoe, 1895 in China, with descriptions of three new species (Lepidoptera, Drepanidae)» ( PDF) (en anglès). Zootaxa, 3021, 12-09-2011, pàg. 39–62.
# Formiguer gorjanegre

El formiguer gorjanegre (Myrmophylax atrothorax) és una espècie d'ocell de la família dels tamnofílids (Thamnophilidae) i única espècie del gènere Myrmophylax Todd, 1927

## Hàbitat i distribució

Habita la vegetació de rivera de les terres baixes de l'est de Colòmbia, sud de Veneçuela, Guaiana, est de Perú, nord i est de Bolívia i Brasil amazònic.

## Referències

* ↑ «Formiguer gorjanegre». Cercaterm. TERMCAT, Centre de Terminologia. REV. 29-04-2011, (català)
# Ictiosi

La ictiosi és una família de trastorn de la pell genètic caracteritzat per una pell seca, engrossida i escamosa. Els més de 20 tipus d'ictiosi varien en gravetat de símptomes, aspecte exterior, causa genètica subjacent i mode d'herència (p. ex., dominant, recessiu, autosòmica o enllaçada a l'X). La ictiosi prové del grec ἰχθύς ichthys, literalment "peix", ja que la pell seca i escamosa és la característica que defineix totes les formes d'ictiosi.
La gravetat dels símptomes pot variar enormement, des dels tipus més lleus i comuns, com la ictiosi vulgar, que es pot confondre amb la pell seca normal, fins a afeccions que amenacen la vida com la ictiosi de tipus arlequí. La ictiosi vulgar representa més del 95% dels casos.

## Referències

* ↑ «Frequently Asked Questions». Foundation for Ichthyosis & Related Skin Types (FIRST). [Consulta: 12 juliol 2017].
* ↑ thefreedictionary.com/ichthyosis citing: Gale Encyclopedia of Medicine. Copyright 2008
* ↑ «Ichthyosis». Johns Hopkins Medicine. Arxivat de l'original el 2 febrer 2009.
* ↑ «Hereditary and acquired ichthyosis vulgaris». International Journal of Dermatology, 42, 2, 2003, pàg. 95–8. DOI: 10.1046/j.1365-4362.2003.01308.x. PMID: 12708996.
# Elvin Beqiri

Elvin Beqiri (Shkodra, Albània, 27 de juliol de 1980), futbolista albanès. Juga de defensa i el seu actual equip és el Vllaznia Shkodër de la Kategoria Superiore d'Albània.

## Selecció nacional

Ha estat internacional amb la Selecció de futbol d'Albània, ha jugat 47 partits internacionals.

## Clubs

| Club | País | Any |
| KS Vllaznia Shkodër | Albània | 1993-1995 |
| Metalurg Donetsk | Ucraïna | 2003-2004 |
| Alania Vladikavkaz | Rússia | 2004-2005 |
| Maccabi Tel-Aviv | Israel | 2004-2006 |
| Metalurg Donetsk | Ucraïna | 2006-2008 |
| Arsenal Kíev | Ucraïna | 2008-2009 |
| Vllaznia Shkodër | Albània | 2009-2010 |
| Khazar Lenkoran | Azerbaidjan | 2010-2012 |
| Vllaznia Shkodër | Albània | 2012- Present |

## Referències

* ↑ «Elvin Beqiri e vendos: Po i jap fund karrierës si futbollist». Telesport.al, 21-07-2015 [Consulta: 9 setembre 2015]. «Còpia arxivada». Arxivat de l'original el 2016-03-04. [Consulta: 23 abril 2016].

## Enllaços externs

* Elvin Beqiri a National-Football-Teams.com (anglès)
* Player details
* Profile on Khazar Lankaran FC web-site Arxivat 2012-03-13 a Wayback Machine.
# Charles Bally

Charles Bally (Ginebra, 4 de febrer de 1865 — Ginebra, 10 d'abril de 1947) va ser un lingüista suís.
Bally va estudiar filologia clàssica a la Universitat de Ginebra (1883-85) i completà els estudis a Berlin, on obtingué el grau de doctor. Després de diverses ocupacions, tornà a Ginebra ou feu classes de al Progymnasium i a la Universitat. Finalment, el 1913 va ser nomenat professor a la Universitat de Ginebra on ocupà la càtedra de gramàtica comparada i lingüística general com a successor del seu mestre Ferdinand de Saussure.
Amb el seu company Albert Sechehaye foren responsables de la publicació pòstuma del Cours de linguistique générale (1916) del seu mestre.
El tema principal de la recerca de Bally és l'estilística de la llengua parlada, incloent-hi el seu estudi afectiu i expressiu.
La Universitat de la Sorbonne el va nomenar doctor honoris causa el 1937.

## Obres

* Traité de stylistique française (1909)
* Le langage et la vie (1913)
* Cours de linguistique générale (1916)
* Linguistique générale et linguistique française (1932)

## Referències

* ↑ «Charles Bally». Gran Enciclopèdia Catalana. Barcelona: Grup Enciclopèdia Catalana.
# Hemacroneuria

Hemacroneuria és un gènere d'insectes plecòpters pertanyent a la família dels pèrlids.

## Hàbitat

En els seus estadis immadurs són aquàtics i viuen a l'aigua dolça, mentre que com a adults són terrestres i voladors.

## Distribució geogràfica

Es troba a Àsia: el Vietnam.

## Taxonomia

* Hemacroneuria malickyi (Stark & Sivec, 2008)
* Hemacroneuria marginalis (Stark & Sivec, 2008)
* Hemacroneuria violacea (Enderlein, 1909)

## Referències

* ↑ Enderlein, 1909. Zool. Anz. 34:390.
* ↑ uBio (anglès)
* 1 2 Plecoptera Species File (Version 1.1/4.0) (anglès)
* ↑ Stark, B.P. & I. Sivec, 2008. Systematic notes on Kiotina (Klapálek) and Hemacroneuria (Enderlein) (Plecoptera: Perlidae), with description of four new species. Illiesia, 4(17):161-175. «PDF».
* ↑ Global Species Arxivat 2016-03-03 a Wayback Machine. (anglès)
* ↑ Catalogue of Life (anglès)
* ↑ Encyclopedia of Life (anglès)

## Bibliografia

* Illies, 1966. Das Tierreich 82:341, 343.

## Enllaços externs

* Perlidae Species Listing (anglès)
* Trends in research in Ephemeroptera and Plecoptera (anglès)
# Grenville (Nou Mèxic)

Grenville és una població dels Estats Units a l'estat de Nou Mèxic. Segons el cens del 2000 tenia 25 habitants.

## Demografia

Segons el cens del 2000, Grenville tenia 25 habitants, 9 habitatges, i 6 famílies. La densitat de població era de 15,3 habitants per km².
Dels 9 habitatges en un 33,3% hi vivien nens de menys de 18 anys, en un 66,7% hi vivien parelles casades, en un 0% dones solteres, i en un 33,3% no eren unitats familiars. En el 33,3% dels habitatges hi vivien persones soles el 33,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,67.
Per edats la població es repartia de la següent manera: un 32% tenia menys de 18 anys, un 4% entre 18 i 24, un 20% entre 25 i 44, un 16% de 45 a 60 i un 28% 65 anys o més.
L'edat mediana era de 40 anys. Per cada 100 dones de 18 o més anys hi havia 70 homes.
La renda mediana per habitatge era de 54.375 $ i la renda mediana per família de 58.125 $. Els homes tenien una renda mediana de 0 $ mentre que les dones 0 $. La renda per capita de la població era de 21.536 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grenville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Grenville». American Fact Finder. Oficina del Cens dels Estats Units, 12-01-2010.